ท้องอยู่ใช้ยาเหน็บดีฟังโกได้มั๊ย อันตรายมั๊ย ตอนไปซื้อเภสัชบอกว่าใช้ได้แต่ไม่แน่
สวัสดีค่ะ เชื้อราในช่องคลอด เป็นอาการที่มักเกิดขึ้นได้กับคนท้อง เนื่องจากร่างกายมีการเปลี่ยนแปลงของฮอร์โมนหรือเกิดจากความอับชื้นทำให้มีอาการคันบริเวณอวัยวะเพศและภายในช่องคลอดยาเหน็บช่องคลอดเป็นยาที่ออกฤทธิ์เฉพาะที่เพื่อรักษาโรคและอาการบางอย่างในผู้หญิง การรักษาอาการตกขาวจากการติดเชื้อซึ่งมีทั้งเชื้อแบคทีเรีย ไวรัส พยาธิ และเชื้อรา เป็นต้น โดยดีฟังโกเป็นยาฆ่าเชื้อราค่ะ สามารถใช้ขณะตั้งครรภ์ได้เนื่องจากออกฤทธิ์เฉพาะที่ ไม่ได้มีผลให้เกิดการบีบตัวของมดลูกแต่อย่างใดแนะนำให้รักษาสุขอนามัยโดยหลังจากปัสสาวะให้ทำความสะอาดอวัยวะเพศด้วยน้ำเปล่าและซับให้แห้ง สวมกางเกงในสะอาดและแห้ง หลีกเลี่ยงการมีเพศสัมพันธ์ช่วงที่มีตกขาวปริมาณมาก หรือสวมถุงยางอนามัยเพื่อป้องกันการติดเชื้อเพิ่มเติม งดการสวนล้างช่องคลอด ให้ทำความสะอาดด้วยน้ำเปล่า หากอาการไม่ดีขึ้นหลังเหน็บยาควรกลับไปพบแพทย์ที่รักษาอีกครั้ง